《黄士明宫詹李葵孺天部同集梁幼宁明府西园别业》
明代·王安舜

十亩平田一望赊，桐林叶叶散秋霞。因招太史先生驾，并过茆洲处士家。

冰簟软披三径草，水晶香送六郎花。弄潮自有船如藕，不用虚乘贯月槎。

作者简介：王安舜，字性甫。南海人。明神宗万历三十八年（一六一〇）进士，初授济南司李，擢巡按御史。有《兰玉山房集》。清黄登《岭南五朝诗选》卷四有传。